Olga Girja

Olga Girja (; dzimusi  Langepasā) ir Krievijas starptautiskā lielmeistare šahā (2009).

 Biogrāfija 
Vairākārt piedalījusies Eiropas un Pasaules junioru šaha čempionātos dažādās vecuma grupās, kuros izcīnījusi septiņas medaļas: 2 zelta (2009. gadā Eiropas junioru U18 šaha čempionātā, 2009. gadā Pasaules junioru U18 šaha čempionātā), 4 sudraba (2007. gadā Pasaules junioru U16 šaha čempionātā, 2008. gadā Eiropas junioru U18 šaha čempionātā, 2010. gadā Pasaules junioru U20 šaha čempionātā, 2011. gadā Pasaules junioru U20 šaha čempionātā) un bronzu (2008. gadā Pasaules junioru U18 šaha čempionātā).

2005. gadā Salehardā ar simtprocentīgu rezultātu (9 uzvaras 9 partijās) uzvarējusi Arktikas kausa izcīņā šahā. 2007. gadā šo rezultātu atkārtojusi Krievijas junioru šaha čempionāta U16 vecuma grupā. 2014. gadā uzvarējusi Krievijas šaha kausa izcīņā sievietēm. 2018. gada septembrī Čeļabinskas apgabala Satkas pilsētā izcīnījusi sudraba medaļu Krievijas sieviešu šaha čempionāta superfinālā. 2019. gada augustā Iževskā uzvarējusi Krievijas sieviešu šaha čempionāta superfinālā. 2020. gada decembrī Maskavā palikusi 9. vietā Krievijas sieviešu šaha čempionāta superfinālā.Суперфинал чемпионата России. Москва 2021. gada oktobrī Ufā ieņēmusi 8. vietu Krievijas sieviešu šaha čempionāta superfinālā.Суперфинал чемпионата России. Уфа 2021. gada novembrī Rīgā ierindojusies 15. vietā 2021. gada "FIDE Chess.com Grand Swiss" turnīrā sievietēm.2021 FIDE Chess.com Women's Grand Swiss

Piedalījusies Pasaules sieviešu šaha čempionātos pēc izslēgšanas sistēmas: 2012. gadā izstājusies 2. kārtā, bet 2015. gadā 2. kārtā piekāpusies Valentīnai Guņinai.2015 FIDE Knockout Matches 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā sakarā ar Kristinas-Adelas Foišoras nāvi saņēmusi uzvaru bez spēles, 2. kārtā uzvarējusi Anastasiju Bodnaruku, bet 3. kārtā zaudējusi Dzjui Veņdzjuņai. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Džai Mo.Women’s World Championship 2018

2013.-2014. gadu sezonā piedalījusies FIDE Women's Grand Prix sērijas četros turnīros. Labāko rezultātu sasniegusi 2014. gada aprīlī Hantimansijskā, kad ierindojusies 2. vietā aiz Pasaules šaha čempiones Hou Jifaņas.2013-2014 FIDE Women's Grand Prix

2022. gada septembrī Čeboksaros izcīnījusi 3. vietu Krievijas sieviešu šaha čempionāta superfinālā.Суперфинал чемпионата России. Чебоксары. 2022 2024. gada augustā Barnaulā ierindojusies 10. vietā Krievijas sieviešu šaha čempionāta superfinālā.74 Чемпионат России по шахматам среди женщин

2025. gada septembrī Samarkandā izcīnījusi 10. vietu "FIDE Women's Grand Swiss" turnīrā sievietēm.FIDE Grand Swiss Tournament 2025 Women 2025. gada oktobrī Maskavā ierindojusies 8. vietā Krievijas sieviešu šaha čempionāta superfinālā.75 Чемпионат России по шахматам среди женщин

Pārstāvējusi Krievijas komandu lielākajos komandu šaha turnīros:
 Pasaules šaha olimpiādēs piedalījusies 4 reizes (2010, 2014-2018). Komandu vērtējumā izcīnījusi zelta (2014) medaļu. Individuālajā vērtējumā izcīnījusi sudraba (2018) medaļu;OlimpBase :: Women's Chess Olympiads :: Olga Girya
 Eiropas komandu šaha čempionātā piedalījusies 3 reizes (2013, 2017-2019). Komandu vērtējumā izcīnījusi 2 zelta (2017, 2019) un sudraba (2013) medaļas;OlimpBase :: European Women's Team Chess Championship :: Olga Girya
 Pasaules komandu šaha čempionātos piedalījusies 4 reizes (2013-2019). Komandu vērtējumā izcīnījusi zelta (2017), 2 sudraba (2015, 2019) un bronzas (2013) medaļas. Inviduālajā vērtējumā izcīnījusi 2 zelta (2013, 2015) un sudraba (2015) medaļas.OlimpBase :: World Women's Team Chess Championship :: Olga Girya 2025. gadā Pasaules komandu šaha čempionātā uzvarējusi FIDE izlases sastāvā.World Womens Team Chess Championship 2025

Par panākumiem turnīros FIDE 2006. gadā Girjai piešķīra starptautiskās sieviešu meistares (WIM), bet 2009. gadā - starptautiskās sieviešu lielmeistares (WGM) nosaukumu. 2021. gadā kļuvusi par starptautisko lielmeistaru (GM).

 Atsauces 

 Ārējās saites 

Kategorija:1991. gadā dzimušie
Kategorija:Hantu-Mansu autonomajā apvidū — Jugrā dzimušie
Kategorija:Krievijas šahisti